钦定古今图书集成/明伦汇编/官常典/第798卷 > 徐晞
## 钦定古今图书集成/明伦汇编/官常典/第798卷 > 徐晞

按《掾曹名臣录》：“晞字孟晞，常州江阴人。永乐中，由县
功曹授缮工司都事，历工部郎中，试兵部右侍郎。奉
命简阅陕西临洮诸卫军士。寻以防求儿只伯寇西
陲，佐宁阳侯陈懋镇甘州。正统初，召还，实授右侍郎，
复往镇凉州、庄浪诸要害地。迁南京户部左侍郎。会
征麓川，晞往督馈饷，凯还，以功陞兵部尚书，卒。晞谦”
德有容，处事惟慎，士论以此多之。子讷，尚宝司丞。